मेरे पिछले दो-तीन दिन पुणे में गुजरे। इन दो-तीन दिनों में हम एक सपना देखते रहे। दिन में सपना! यह सपना था- अयोध्या के राम मंदिर के बारे में। बाबरी मस्जिद के बारे में। 60 एकड़ के राम जन्म भूमि परिसर के बारे में। यह सारा मामला दशकों से अदालत में अटका हुआ है। ऐसा नहीं है कि अदालत इस मामले पर अपना फैसला दे नहीं सकती लेकिन मुख्य प्रश्न है कि उसे लागू कौन करेगा? कौन सी सरकार इतना साहस कर सकती है कि वह अदालती फैसले को लागू कर दे? इसीलिए यह मामला टलता जा रहा है लेकिन हमारे राजनैतिक दल अभी भी राम मंदिर की माला जपने से नहीं चूकते।